stanford-oval/wikipedia huggingface dataset:
אקדמיית החממה
פרקים > עונה 1

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | Pilot | רועי פלורנטין | גיורא חמיצר ופאולה יו | 8 בספטמבר 2017 |
שמונה חודשים לאחר מותה של אמם האסטרונאוטית, אלכס והיילי וודס מגיעים לבית הספר למנהיגים "החממה", אותו בית ספר שאמם למדה בו.
| 2 | 2 | Opening Challenge | רועי פלורנטין | גיורא חמיצר ופאולה יו | 8 בספטמבר 2017 |
אתגר הפתיחה של העורבים והנשרים מתחיל, בו הם צריכים לפתור חידה לא פשוטה. אלכס מנסה להתרחק מהיילי כדי שיקבלו אותו בנשרים.
| 3 | 3 | Breaking and Entering | רועי פלורנטין | גיורא חמיצר ופאולה יו | 8 בספטמבר 2017 |
אחרי הניצחון של העורבים, הנשרים מבקשים עזרה מאלכס כדי לתכנן נקמה. סוכני F.B.I מנסים לחפש אקדח שאבד באזור החממה.
| 4 | 4 | Private Screening | רועי פלורנטין | גיורא חמיצר ופאולה יו | 8 בספטמבר 2017 |
ברוק מבחינה בבן הזוג שלה, דניאל, עושה משהו חשוד על החוף. ג'קי זוכה לראות את הצד הנעים של מקס שעוזר לה במטלה.
| 5 | 5 | Black Smoke | רועי פלורנטין | גיורא חמיצר ופאולה יו | 8 בספטמבר 2017 |
הסוד שדניאל הסתיר זוכה לחשיפה דרמטית. מקס מופתע לגלות שיש לו יריב שחמט ראוי. היילי וליאו מקבלים תפנית בחברות שלהם.
| 6 | 6 | Captain Material | רועי פלורנטין | גיורא חמיצר ופאולה יו | 8 בספטמבר 2017 |
היילי כועסת שליאו מתחמק לדבר על מה שקרה ביניהם. מקס מנסה להרשים את אמה בשיעור ספורט. דניאל גורם לפרקר להתמודד על הקפטנות.
| 7 | 7 | Swimming Lessons | רועי פלורנטין | גיורא חמיצר ופאולה יו | 8 בספטמבר 2017 |
שני המועמדים לתפקיד קפטן הנשרים מקיימים עימות. התלמידים של העורבים מתווכחים על דילמה לא מוסרית. ג'ודי וג'ייסון מתכננים פעולה.
| 8 | 8 | The Outsider | רועי פלורנטין | גיורא חמיצר ופאולה יו | 8 בספטמבר 2017 |
ג'קי מדריכה את מקס איך להזמין את אמה לדייט. ג'ייסון מקבל משימה חשובה אך מסוכנת מג'ודי שהוא חייב לבצע בשיגור הלוויין של ריאן.
| 9 | 9 | Steph | רועי פלורנטין | גיורא חמיצר ופאולה יו | 8 בספטמבר 2017 |
החקירות שמבצעת ברוק גורמות לסכנה ומביאות אותה לידי גילוי. כשסופי מאלצת את חברי הנשרים לנקות את תאי הלוקרים שלהם, נחשף סוד.
| 10 | 10 | Guilt-Free Cupcakes | רועי פלורנטין | גיורא חמיצר ופאולה יו | 8 בספטמבר 2017 |
הנשרים והעורבים מתחרים זה בזה בפסטיבל "ליל כל הקדושים" של בית הספר כדי לראות איזה קבוצה תצליח למכור יותר קאפקייקס.
| 11 | 11 | Great Scott | רועי פלורנטין | גיורא חמיצר ופאולה יו | 8 בספטמבר 2017 |
המכתב של ריאן לקרטר חושף סוד שהסתירה ממנו במשך שנים. כשאמה מסרבת לו, מקס לוקח אתו לנשף את ג'קי במקומה.
| 12 | 12 | .L.D.R | רועי פלורנטין | גיורא חמיצר ופאולה יו | 8 בספטמבר 2017 |
היילי מגלה מי היא אספן. אמה צריכה להתמודד עם ההשלכות של שיחת הטלפון שלה לנאס"א. קנאתו של דניאל מתפרצת בנשף של בית הספר.
פרקים > עונה 2

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 13 | Escape Mechanism | רועי פלורנטין | גיורא חמיצר ופאולה יו | 14 בפברואר 2018    |
| 2 | 14 | The Client | רועי פלורנטין | גיורא חמיצר ופאולה יו | 14 בפברואר 2018    |
| 3 | 15 | A Day Off | רועי פלורנטין | גיורא חמיצר ופאולה יו | 14 בפברואר 2018    |
| 4 | 16 | Meant to Be | רועי פלורנטין | גיורא חמיצר ופאולה יו | 14 בפברואר 2018    |
| 5 | 17 | Surfing Lessons | רועי פלורנטין | גיורא חמיצר ופאולה יו | 14 בפברואר 2018    |
| 6 | 18 | The Workshop | רועי פלורנטין | גיורא חמיצר ופאולה יו | 14 בפברואר 2018    |
| 7 | 19 | The Spiral | רועי פלורנטין | גיורא חמיצר ופאולה יו | 14 בפברואר 2018    |
| 8 | 20 | More Than a Hunch | רועי פלורנטין | גיורא חמיצר ופאולה יו | 14 בפברואר 2018    |
| 9 | 21 | A Born Leader | רועי פלורנטין | גיורא חמיצר ופאולה יו | 14 בפברואר 2018    |
| 10 | 22 | Kyle | רועי פלורנטין | גיורא חמיצר ופאולה יו | 14 בפברואר 2018    |
| 11 | 23 | Bad Decisions | רועי פלורנטין | גיורא חמיצר ופאולה יו | 14 בפברואר 2018    |
| 12 | 24 | Home | רועי פלורנטין | גיורא חמיצר ופאולה יו | 14 בפברואר 2018    |
הערות שוליים

↑  Instagram post by Paula Yoo • Sep 6, 2017 at 8:18pm UTC, Instagram (באנגלית)
1 2 3  איתי שטרן, גרסת נטפליקס ל"החממה" מצולמת בימים אלו בישראל, באתר הארץ, 28 ביולי 2016
↑  צעד גדול בשבילו: מיכאל אלוני מצטרף לסדרה של נטפליקס, באתר פרוגי, ‏2018-12-07
↑  פרסום ראשון: מייקל לואיס לוהק ל"אקדמיית החממה", באתר פרוגי, ‏2018-11-14
↑  Megan Davies, "Netflix reveals fate of Greenhouse Academy after season 4, Digital Spy, July 23 2020
1 2  שינוי כיוון: "החממה" האמריקאית החליפה שתי שחקניות, באתר פרוגי, ‏2018-10-17
תן קו

| --- | --- |

 כללי
 תאריך הוצאה:  1985 
 סוגה:  משחק לוח 
 הוצאה לאור:  מאטל 
 
תן קו הוא משחק עט ונייר המיועד לשתי קבוצות. מטרת המשחק היא לנחש מילה, ביטוי או פסוק באמצעות ציורים.
המשחק עובד למשחק לוח, למשחק מחשב ולשעשועון טלוויזיה. בארצות הברית, שווק משחק לוח תחת המותג "Pictionary" על ידי חברת הסברו, אשר גם הפך לשעשועון טלוויזיה בשם זה. בישראל הוא שווק תחת המותג "ביד הדמיון" על ידי קודקוד, וכשעשועון טלוויזיה היו לו שני גלגולים: אחד - תחת השם "תן קו" בהנחיית דודו טופז, והשני - תחת השם "תופסים קו", אשר שודר בטלוויזיה החינוכית בהנחיית שירה אלון.
מהלך המשחק

כל קבוצה בתורה שולחת נציג, המקבל מילה, ביטוי או פסוק (לרוב, אמרת כנף מוכרת). על הנציג לצייר את שקיבל על נייר ולגרום לקבוצתו לנחש מהו אותו ביטוי, מבלי להשתמש בדיבור, כתיבה (של מילים או אותיות) או שפת גוף (פנטומימה, במיוחד). המשחק משוחק על זמן, וישנן מספר גרסאות לקביעת הקבוצה המנצחת. לפי אחת הגרסאות, בכל סיבוב נמדד הזמן מהרגע שהנציג מתחיל לצייר ועד שהקבוצה מצליחה לנחש נכונה את הביטוי. הקבוצה שהזמן המצטבר שלה הוא הקצר ביותר היא המנצחת. לפי גרסה אחרת, לכל סיבוב מוקצב זמן מראש, על פי רוב דקה, ואם הקבוצה מצליחה לנחש נכונה את הביטוי במסגרת הזמן המוקצב, היא מקבלת נקודה. הקבוצה שצוברת את מספר הנקודות הרב ביותר היא המנצחת.
קרולינה קלופט

קרולינה אוולין קלופט (בשוודית: Carolina Evelyn Klüft נולדה ב-2 בפברואר 1983) היא אתלטית שוודית בעבר. היא אלופה אולימפית, שלוש פעמים ברציפות אלופת העולם ופעמיים ברציפות אלופת אירופה בקרב שבע. כמו כן, היא שיאנית אירופה בקרב שבע ובעלת התוצאה השנייה בטיבה בכל הזמנים אחרי שיאנית העולם ג'קי ג'וינר קרסי. בנוסף, היא השתתפה בתחרויות קפיצה לרוחק, קפיצה משולשת והיא שותפה לשיא השוודי בריצת שליחות 4x100 מטר.
ביוגרפיה

קלופט נולדה בסנדהולט שבמחוז ווסטרגוטלנד וגדלה בווקשה, היכן שהוריה ושלוש אחיותיה מתגוררים כיום. היא הגיעה ממשפחה בעלת מסורת ספורטיבית. אביה היה שחקן כדורגל מקצועי בליגת העל השוודית ואימה השתתפה בתחרויות בינלאומיות בקפיצה לרוחק. היא החלה להתאמן באתלטיקה בגיל 12, עד אז היא שיחקה בכדורגל. היא התאמנה תחת הדרכתו של אגנה ברגוול שבשנת 2000 הגיע למסקנה שהספורט הטוב ביותר בעבורה יהיה קרב שבע.
ביוגרפיה > הפריצה

באליפות העולם באתלטיקה לנוער עד גיל 19 (אנ') שנערכה בקינגסטון, ג'מייקה ביולי 2002 זכתה קלופט במדליית זהב בקרב שבע בשיא עולם חדש לנוער של 6,470 נקודות. שבועיים לאחר מכן, באליפות אירופה באתלטיקה (אנ') שנערכה במינכן, גרמניה היא זכתה במדליית זהב בקרב שבע ובתואר הראשון שלה לבוגרות באירוע חשוב ומרכזי כששיפרה את שיאה העולמי לנוער והעמידה אותו על 6,542 נקודות.
ביוגרפיה > אלופת עולם

באליפות העולם באתלטיקה (אנ') באולם שנערכה בברמינגהאם, אנגליה במרץ 2003 זכתה קלופט במדליית זהב בקרב חמש בתוצאה של 4,933 נקודות (ריצת 60 מטר משוכות: 8.19 שניות, קפיצה לגובה: 1.89 מטר, הדיפת כדור ברזל: 14.48 מטר, קפיצה לרוחק: 6.61 מטר וריצת 800 מטר: 2:15.58 דקות). לאחר מכן, באליפות העולם באתלטיקה שנערכה בפריז, צרפת באוגוסט אותה שנה היא הוכיחה שהיא האישה החזקה בעולם בקרב שבע וזכתה במדליית זהב בתוצאה של 7,001 נקודות לפני אוניס ברבר מצרפת (6,755 נקודות) ונטליה סזנוביץ' מבלארוס (6,524 נקודות) ובכך הייתה לאישה השלישית בהיסטוריה שעברה את גבול 7,000 הנקודות. במהלך התחרות היא קבעה ב-6 תחרויות את התוצאה הכי טובה שלה מתוך 7 תחרויות.
ביוגרפיה > אלופת עולם > התוצאות שקבעה באליפות העולם

ריצת 100 מטר משוכות: מקום שני, 13.18 שניות
קפיצה לגובה: מקום ראשון, 1.94 מטר
הדיפת כדור ברזל: מקום שישי, 14.19 מטר
ריצת 200 מטר: מקום ראשון, 22.98 שניות
קפיצה לרוחק: מקום ראשון, 6.68 מטר
הטלת כידון: מקום שלישי, 49.90 מטר
ריצת 800 מטר: מקום רביעי, 2:12.12 דקות
באליפות העולם באתלטיקה באולם (אנ') שנערכה בבודפשט, הונגריה במרץ 2004 זכתה קלופט במדליית ארד בקפיצה לרוחק בשיא לאומי חדש של 6.92 מטר, אחרי טטיאנה לבדייבה מרוסיה (6.98 מטר) וטטיאנה קוטובה אף היא מרוסיה (6.93 מטר).
ביוגרפיה > אלופה אולימפית

באולימפיאדת אתונה (2004) זכתה קלופט במדליית זהב בקרב שבע בתוצאה של 6,952 נקודות, בפער גדול מאוד לפני אוסטרה סקייטה מליטא (6,435 נקודות) וקלי סותרטון מהממלכה המאוחדת (6,424 נקודות).
ביוגרפיה > אלופה אולימפית > התוצאות שקבעה באולימפיאדה

ריצת 100 מטר משוכות: מקום רביעי, 13.21 שניות
קפיצה לגובה: מקום ראשון, 1.91 מטר
הדיפת כדור ברזל: מקום שלישי, 14.77 מטר
ריצת 200 מטר: מקום שני, 23.27 שניות
קפיצה לרוחק: מקום ראשון, 6.78 מטר
הטלת כידון: מקום חמישי, 48.89 מטר
ריצת 800 מטר: מקום עשירי, 2:14.15 דקות
בנוסף, היא סיימה במקום ה-10 בתחרות קפיצה לרוחק בתוצאה של 6.63 מטר. בשלב המוקדמות היא קפצה למרחק של 6.73 מטר.
באליפות אירופה באתלטיקה באולם שנערכה במדריד, ספרד במרץ 2005 זכתה קלופט במדליית זהב בקרב חמש בתוצאה של 4,948 נקודות (ריצת 60 מטר משוכות: 8.19 שניות, קפיצה לגובה: 1.93 מטר, הדיפת כדור ברזל: 13.21 מטר, קפיצה לרוחק: 6.65 מטר וריצת 800 מטר: 2:13.47 דקות).
באליפות העולם באתלטיקה שנערכה בהלסינקי, פינלנד אותה שנה זכתה קלופט במדליית זהב בקרב שבע והגנה על תוארה בתוצאה של 6,887 נקודות לפני ברבר (6,824 נקודות) ומרגרט סימפסון מגאנה (6,375 נקודות). התוצאות שקבעה היו: ריצת 100 מטר משוכות: 13.19 שניות, קפיצה לגובה: 1.82 מטר, הדיפת כדור ברזל: 15.02 מטר, ריצת 200 מטר: 23.70 שניות, קפיצה לרוחק: 6.87 מטר, הטלת כידון: 47.20 מטר, וריצת 800 מטר: 2:08.89 דקות.
באליפות אירופה באתלטיקה שנערכה בגטבורג, שוודיה בשנת 2006 זכתה קלופט בפעם השנייה ברציפות במדליית זהב בקרב שבע בתוצאה של 6,740 נקודות לפני קארין רוקשטול מהולנד (6,423 נקודות) ולילי שוורצקופף מגרמניה (6,420 נקודות).
באליפות אירופה באתלטיקה באולם שנערכה בברמינגהאם במרץ 2007 זכתה קלופט במדליית זהב בפעם השנייה בקרב חמש בתוצאה של 4,944 נקודות (ריצת 60 מטר משוכות: 8.20 שניות, קפיצה לגובה: 1.88 מטר, הדיפת כדור ברזל: 14.43 מטר, קפיצה לרוחק: 6.59 מטר וריצת 800 מטר: 2:13.04 דקות).
ביוגרפיה > שיא אירופה חדש והתוצאה השנייה בכל הזמנים

באליפות העולם באתלטיקה 2007 שנערכה באוסקה, יפן באוגוסט אותה שנה זכתה קלופט במדליית זהב בקרב שבע בפעם השלישית ברציפות והפעם בשיא אירופה חדש והתוצאה השנייה בכל הזמנים של 7,032 נקודות, לפני לודמילה בלונסקה מאוקראינה (6,832 נקודות) וסותרטון (6,510 נקודות).
ביוגרפיה > שיא אירופה חדש והתוצאה השנייה בכל הזמנים > התוצאות שקבעה באליפות העולם

ריצת 100 מטר משוכות: 13.15 שניות
קפיצה לגובה: 1.95 מטר
הדיפת כדור ברזל: 14.81 מטר
ריצת 200 מטר: 23.38 שניות
קפיצה לרוחק: 6.85 מטר
הטלת כידון: 47.98 מטר
ריצת 800 מטר: 2:12.56 דקות
באולימפיאדת בייג'ינג (2008) לא השתתפה קלופט בקרב שבע. היא סיימה במקום ה-9 בקפיצה לרוחק בתוצאה של 6.49 מטר. בשלב המוקדמות היא קפצה למרחק של 6.70 מטר. בנוסף, היא סיימה במקום ה-20 בקפיצה משלושת בתוצאה של 13.97 מטר ולא עלתה לשלב הבא.
חייה האישיים

קלופט חיה בקרלסקרונה, עם בעלה פטריק, זוכה מדליית ארד באליפות העולם בקפיצה במוט. היא לומדת באוניברסיטת וקשה, שלום והתפתחות. היא יצרה סרט לטלוויזיה השוודית, לאחר שביקרה בסרי לנקה בעקבות רעידת האדמה והצונאמי באוקיינוס ההודי (2004), שגרמה לצונאמי ונגרם אסון אנושי. בנוסף, היא תומכת בילדים באפריקה.
תארים והישגים

בשנים 2003 ו-2006 זכתה קלופט בתואר אתלטית השנה באירופה.
בשנת 2003 זכתה קלופט בתואר ספורטאי השנה של שוודיה מטעם העיתון "סבנסקה דגבלדט"
הערות שוליים

↑  תוצאות רשמיות מאליפות העולם באתלטיקה, פריז 2003
|  אלופות אולימפיות בקרב חמש וקרב 7 (נשים) |
| --- | --- | --- |
| קרב חמש | (1964) אירינה פרס ברית המועצות • (1968) אינגריד בייקר מערב גרמניה • (1972) מרי פיטרס בריטניה • (1976) זיגרון זיגל מזרח גרמניה • (1980) נאדז'דה טקצ'נקו ברית המועצות |  |
| קרב 7 | (1984) גליניס נאן אוסטרליה • (1988) ג'קי ג'וינר קרסי ארצות הברית • (1992) ג'קי ג'וינר קרסי ארצות הברית • (1996)  ע'אדה שועאע סוריה (1980–2024) • (2000) דניס לואיס בריטניה • (2004) קרולינה קלופט שוודיה • (2008) נטליה דוברינסקה אוקראינה • (2012) ג'סיקה אניס בריטניה • (2016) נפיסטו ת'יאם בלגיה • (2020) נפיסטו ת'יאם בלגיה • (2024) נפיסטו ת'יאם בלגיה |  |
| --- | --- |
בקרת זהויות :  World Athletics: 14302090  SELIBR: 397365  VIAF: 3515147605354357760007   WorldCat (עם VIAF): 3515147605354357760007 
קרולינה קלופט באליפות העולם באתלטיקה שנערכה באוסקה 2007
קוראלי פראז'ה

| --- | --- |

 לידה:  24 בנובמבר 1976 (בת 48) הרובע השישה-עשר של פריז, צרפת 
 שם לידה:  Coralie Virginie Géraldine Fargeat 
 מדינה:  צרפת 
 מקום לימודים:  La Fémis (2010)  המכון למדע המדינה פריז 
 פרסים והוקרה:  פרס התסריט הטוב ביותר של פסטיבל קאן (2024)  פרס פסטיבל הקולנוע של סיטגס לבמאי הטוב ביותר (2017) 
 פרופיל ב-IMDb
 
קורלי פראז'ה (נולדה ב-24 בנובמבר 1976) היא במאית ותסריטאית צרפתייה. היא התפרסמה בעקבות סרטה העלילתי הראשון, נקמה (2017), שעליו זכתה בפרסים מכמה פסטיבלי קולנוע עצמאיים. סרטה השני, יופי מסוכן, זיכה אותה בפרס פסטיבל קאן לתסריט הטוב ביותר וכן בשלוש מועמדויות לפרס אוסקר: הסרט הטוב ביותר, הבמאי הטוב ביותר והתסריט המקורי הטוב ביותר.
ביוגרפיה

פראז'ה נולדה וגדלה בפריז. היא סיפרה שרצתה להיות במאית מאז היותה נערה, והסרט הראשון שעשתה היה רימייק למלחמת הכוכבים. היא למדה בסיאנס פו לפני שהחליטה שהיא מעוניינת לעבוד על סטים של סרטים. במשך שנתיים עבדה כמתמחה בסרט אמריקאי שצולם בצרפת, לאחריהם יצרה את סרטה הראשון, סרט קצר בשם Le télégramme. הסרט הצליח ואף זכה ל-13 פרסים במספר פסטיבלי קולנוע, אבל מאחר שלא היה לה תסריט של סרט עלילתי מלא היא לא הצליחה לנצל את ההצלחה ליצירת סרט מלא. לאחר מכן יצרה סרט קצר בשם Reality +,עימו זכתה בתחרות פרסי הכישרונות של אאודי.
בשנת 2010 למדה פראז'ה ב-La Fémis (אנ'), בית ספר יוקרתי ללימודי קולנוע בצרפת, במסגרת סדנת תסריט למשך שנה. הובהר לה כי תסריט שהציגה במשך הלימודים לא אפשרי עקב היותו אלים וקשה מדי.
במקביל יצרה פראז'ה קבוצה עם כמה חברים במאים שכונה La Squadra, במסגרתו ניסו חברי הקבוצה ליצור את הסרט העלילתי הראשון שלהם. כולם רצו ליצור סרטי ז'אנר ונתקלו באותם קשיים, ובמסגרת מפגשים דו-שבועיים במשך כמה שנים למדו כיצד ליצור את הסרטים. הם הזמינו יוצרי קולנוע ואנשי מקצוע בתעשייה שחלקו איתם את חוויות היצירה שלהם והמסקנות שגיבשו, וכך למדו על עולם הקולנוע, על הקשיים ביצירת סרטי ז'אנר, ועל האנשים הנכונים שניתן לעבוד איתן בכל שלבי הפרויקט.
קריירה

סרטה העלילתי המלא הראשון של פראז'ה, "נקמה", יצא בשנת 2017. הסרט הוא מותחן על אישה צעירה שנאנסת ונשארת למות, אך נמלטת ונוקמת באנסים. בהשראת סרטים כמו להרוג את ביל, רמבו ומקס הזועם פראז'ה הייתה מעוניינת להשתמש בדמות ראשית שתיראה לקהל בתחילה חלשה, ובמהלך הסרט תהפוך להיות "סוג של גיבורת-על" ותחזור לנקום. הסרט הוקרן לראשונה בפסטיבל טורונטו ה-42, ולאחר מכן הוקרן ב-23 פסטיבלי סרטים נוספים. הסרט זכה לשבחי הביקורת, ומחזיק ב-92% אחוזי ביקורות "טריות" באתר Rotten Tomatoes.
בשנת 2022 ביימה פראז'ה פרק בסדרת הטלוויזיה "סנדמן".
בשנת 2024 יצא סרטה העלילתי השני, יופי מסוכן, סרט אימת גוף בכיכובן של דמי מור ומרגרט קוואלי. הסרט הוקרן לראשונה בפסטיבל קאן ה-77, זכה לביקורות נלהבות ואף לפרס התסריט הטוב ביותר בסיומו של הפסטיבל. הסרט היה להצלחה אדירה והיה מועמד למספר רב של פרסים כולל פרס גלובוס הזהב, פרס באפט"א ופרס אוסקר לסרט הטוב ביותר. פראז'ה עצמה הועמדה למספר רב של פרסים על כתיבת התסריט ועל בימוי, כולל פרס אוסקר לתסריט המקורי הטוב ביותר ופרס אוסקר לבימוי. היא האישה התשיעית שמועמדת לפרס אוסקר לבימוי.
פילמוגרפיה

סרט עלילתי
| שנה | שם | בימוי | תסריט | הפקה | עריכה |
| --- | --- | --- | --- | --- | --- |
| 2017 | נקמה | כן | כן | לא | כן |
| 2024 | יופי מסוכן | כן | כן | כן | כן |
סרט קצר
| שנה | שם | בימוי | תסריט |
| --- | --- | --- | --- |
| 2003 | Le télégramme | כן | כן |
| 2014 | Reality+ | כן | כן |
טלוויזיה
| שנה | שם | הערות |
| --- | --- | --- |
| 2008–2014 | Les Fées Cloches | שותפה ליצירה וכיכוב בתפקיד פאטה |
| 2022 | סנדמן | פרק: "Collectors" |
פרסים ומועמדויות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס סטלייט | 2025 | התסריט המקורי הטוב ביותר | יופי מסוכן | מועמדות |  |
הערות שוליים

↑  Coralie Fargeat, Academy Films (באנגלית בריטית)
1 2 3 4  Christophe Foltzer, Rencontre avec Coralie Fargeat, la réalisatrice du très énervé Revenge, www.ecranlarge.com, ‏2018-02-11 (ב־)
↑  Marine Multier, Festival de Cannes 2024 : 8 films réalisés par des diplômé.e.s et plus de 160 aux génériques de 62 films dont 16 produits par des diplômé.e.s, La Fémis, ‏2024-04-29 (בצרפתית)
↑  HeyUGuys (2018-05-09), Matilda Lutz & Coralie Fargeat on women fighting back in Revenge - Exclusive Interview, נבדק ב-2025-02-15
↑  Kate Erbland, ‘Revenge’: Inside the TIFF Midnight Madness Premiere So Intense That Paramedics Were Called, IndieWire, ‏2017-09-13 (באנגלית אמריקאית)
↑  REVENGE, monsite (בצרפתית)
↑  Revenge | Rotten Tomatoes, www.rottentomatoes.com (באנגלית)
↑  Coralie Fargeat Directing “The Substance” for Universal, Demi Moore & Margaret Qualley to Star, womenandhollywood.com (באנגלית אמריקאית)
↑  Mike Fleming Jr, Ray Liotta Joins Demi Moore & Margaret Qualley In Coralie Fargeat’s The Substance’, Deadline, ‏2022-02-15 (באנגלית אמריקאית)
↑  Peter Debruge, Cannes Awards: Female-Centered Stories Win Big in Cannes, as Sean Baker’s ‘Anora’ Earns Palme d’Or, Variety, ‏2024-05-25 (באנגלית אמריקאית)
↑  Palmer Haasch, Coralie Fargeat is the 9th woman to be nominated for a best director Oscar — here are all the others, Business Insider (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| --- | --- |
בקרת זהויות :  PLWABN: 9811506445005606  BNE: XX5853836  BnF: cb155796527 (data)  GND: 1169690955  ISNI: 0000 0001 2980 9143  LCCN: no2008130490  NLK: KAC2018P7671  RERO: 02-A027682375  SUDOC: 111756855  VIAF: 190744610   WorldCat (עם VIAF): 190744610
One (שיר של U2)

"One" (בעברית: "אחד") הוא שיר של להקת הרוק האירית U2. זהו השיר השלישי מהאלבום המצליח שלהם Achtung Baby מ-1991, והוא יצא כסינגל השלישי מתוך האלבום ב-24 בפברואר 1992. במהלך הסשנים של הקלטות האלבום באולפני הנסה בברלין, קונפליקט עלה בין חביר הלהקה על הכיוון של הסאונד של U2 והאיכות של החומרים שלהם. המתחים כמעט גרמו ללהקה להתפרק עד שהם הגיעו לפריצת דרך עם האלתור של "One". השיר נכתב אחרי שחברי הלהקה קיבלו השראה ממהלך הרמוני שהגיטריסט דה אדג' ניגן באולפן. המילים, אשר נכתבו על ידי הסולן בונו, הושפעו ממערכות היחסים השבורות של חברי הלהקה ומאיחוד גרמניה מחדש.
"One" יצא כסינגל צדקה וההכנסות מהמכירות שלו הועברו לטובת חקר מחלת האיידס. השיר הגיע למקום הראשון במצעד הסינגלים האירי, מצעד הסינגלים של המגזין RPM הקנדי ומצעדי שירי הרוק ושירי הרוק המודרני של בילבורד. הוא גם הגיע למקום השלישי בניו זילנד, למקום הרביעי באוסטרליה, למקום השביעי במצעד הסינגלים הבריטי ולמקום העשירי במצעד הסינגלים האמריקאי בילבורד הוט 100. לקידום השיר, הלהקה צילמה כמה וידאו קליפים, למרות שהם לא היו מרוצים עד אחרי השלישי.
השיר זכה לשבחים על ידי המבקרים עם יציאתו, ומאז הוא הופיע בסקרים של השירים הטובים ביותר אי פעם. U2 ביצעה את "One" ברוב סיבובי ההופעות שלה מאז ביצועו הראשון בהופעה ב-1992, והוא הופיע בהרבה סרטי הופעות של הלהקה. בהופעות חיות, הלהקה משתמשת הרבה בשיר לקידום זכויות אדם וצדק חברתי, וארגון הצדקה של בונו, "ONE Campaign", נקרא על שם השיר. ב-2005, U2 הקליטה את השיר מחדש עם מרי ג'יי בלייז באלבום שלה The Breakthrough.
כתיבה והקלטה

באוקטובר 1990, U2 הגיעה לברלין בערב איחוד גרמניה מחדש כדי להתחיל את הסשנים של ההקלטות של Achtung Baby באולפני הנסה. הלהקה ציפתה לקבל השראה מ"אירופה החדשה" ומאיחוד העיר. במקום זאת, הלהקה חשבה שמצב הרוח היה עגום מדי ובמהרה החל קונפליקט על הכיוון המוזיקלי של הלהקה והאיכות של החומרים שלה. בזמן שהבסיסט אדם קלייטון והמתופף לארי מולן ג'וניור העדיפו סאונד דומה יותר לעבודות הקודמות של U2, הסולן בונו והגיטריסט דה אדג' הושפעו מהמוזיקה התעשייתית וממוזיקת הדאנס האלקטרונית של התקופה והיו בעד שינוי. ללהקה גם היו קשיים לפתח דמואים ורעיונות מוזיקליים לכדי שירים שלמים. בונו ודה אדג' האמינו שחוסר ההתקדמות היה אשמת הלהקה, בעוד שקלייטון ומולן האמינו שהבעיה הייתה איכות השירים. מולן אמר שהוא חשב ש"זה אולי יהיה הסוף" של הלהקה.
בסופו של דבר, הלהקה הגיעה לפריצת דרך בסשנים. בזמן שהם עשו ג'אמינג בשיר בשם "Sick Puppy", גרסה מוקדמת של "Mysterious Ways", הלהקה ניסתה מהלכים הרמוניים שונים עבור הגשר. הג'אם סשן נפסק ודה אדג' ניסה לנגן אותם לבד על גיטרה אקוסטית בזמן ש"כולם ניסו להחליט אם הם היו טובים". בהצעתו של המפיק דניאל לנואה, דה אדג' ניגן שני חלקים שונים זה אחרי זה. הלהקה אהבה את איך שזה נשמע והחליטה לנגן את זה ביחד. דה אדג' אמר על האלתור ש"פתאום משהו רב עוצמה קרה בחדר". הוא הוסיף ש"כולם זיהו שזו הייתה יצירה מיוחדת. זה כאילו שראינו בחטף מה השיר יכול להיות". זמן קצר לאחר מכן, הלהקה פיתחה את יצירת המוזיקה לשיר "One". בונו זוכר ש"המלודיה, המסנה - הכול נכתב בתוך 15 דקות". הוא גם אמר שהמלים "פשוט נפלו מהשמיים, מתנה". הקונספט של השיר הושפע ממערכות היחסים השבורות של חברי הלהקה, מאיחוד גרמניה מחדש ומהסקפטיות של בונו מהרעיון ההיפי של "אחדות". כתיבת השיר נתנה השראה ללהקה ושינתה את נקודת המבט שלהם על הסשנים של ההקלטות. מולן אמר שהשיר אישר מחדש את "גישת הדף הריק" להקלטות והרגיע את הלהקה שלא הכול היה אבוד.
לאחר האלתור הראשוני של השיר, קלטות של ההקלטות נשלחו לעוזר ההפקה בריאן אינו כדי שיחווה את הדעה שלו. אינו בילה תקופות זמן ממושכות הרחק מהסשנים לפני שהוא ביקר כדי לעבור על השירים, והוא האמין שלהרחיק את עצמו מהעבודה אפשר לו לקבל פרספקטיבה רעננה על החומר. הלהקה הייתה לחוצה מאיכות החומרים, אבל כשאינו הגיע לברלין, הם הופתעו לשמוע שהוא אהב את רוב הקלטות. עם זאת, בונו זוכר שאינו אמר, "יש רק שיר אחד שאני ממש מתעב, וזה 'One'". אינו הרגיש שהם צריכים לפרק את השיר.
הלהקה חזרה לדבלין ב-1991 כדי להקליט באחוזת אלסינור על קו החוף של דלקי. הלהקה המשיכה לעבוד על השיר שם, אבל לא מצאה מיקס שהיא היא הייתה מרוצה ממנו. דה אדג' חדש שהיה להם את הבסיס של השיר, אבל שהוא היה זקוק ל"חזית". אינו יצר מיקס משל עצמו, אשר נתן ללהקה רעיון טוב יותר לעיבוד שהם אהבו. אינו רצה שהם יסירו את האלמנטים המלנכוליים מהשיר ושכנעה אותם להסיר את הגיטרה האקוסטית מהשיר. בזמן העבודה עם לנואה באולפן, בונו הציע שלנואה ינגן קטע קטן בגיטרה והקטע נכנס לגרסה הסופית של השיר.
המיקס הסופי הושלם באולפני וינדמיל ליין בספטמבר 1991 בערב האחרון של הסשנים של הקלטות האלבום, כאשר כמה תוספות של הרגע האחרון נוספו לשיר.
יצירה

בונו תיאר את נושא השיר ואמר: "זה שיר על התאחדות, אבל זה לא הרעיון ההיפי הוותיק של 'בואו כולנו נחיה ביחד'. למעשה, זה ההפך. הוא אומר, כולנו אחד, אבל אנחנו לא אותו הדבר. הוא לא אומר שאנחנו אפילו רוצים להסתדר זה עם זה, אבל שאנחנו חייבים להסתדר זה עם זה בעולם כדאי שהוא ישרוד. הוא תזכורת שאין לנו ברירה". דה אדג' תיאר את השיר ברמה אחת כ"שיחה מרירה, מעוותת וארסית בין שני אנשים שעברו הרבה דברים כואבים וקשים ביחד". ברמה אחרת, הוא הציע שהשורה "we get to carry each other" מציגה "חסד" לשיר. מעריצים רבים אמרו ללהקה שהם השמיעו את השיר בחתונה שלהם, ובונו אמר, "אתם משוגעים? זה שיר על פרידה!" היו כמה השערות שהשיר מתאר שיחה בין אב לבן ההומוסקסואל שלו שחיובי ל-HIV, בהתבסס על הקשר של השיר לדייוויד ווינרוביץ', אומן הומוסקסואל שנפטר מאיידס. ב-2005, בונו אמר ש"זה סיפור על אב ובן. ניסיתי לכתוב על מישהו שהכרתי שיצא מהארון ופחד לספר על כך לאבא שלו. אלה אבא ובן דתיים".
הוצאה

"One" יצא כסינגל השלישי מהאלבום Achtung Baby ב-24 בפברואר 1992 כסינגל צדקה, כאשר כל התמלוגים של הלהקה נתרמים לטובת ארגונים שונים של חקר מחלת האיידס בכל מדינה שבה השיר יצא. מנהל הלהקה פול מקגינס הגיב על ההחלטה שלהם: "הלהקה מרגישה ש[איידס] הוא העניין הדחוף ביותר היום, ואנחנו ממש צריכים למקד את תשומת הלב של אנשים במגפת האיידס שאיתנו כבר עשר שנים". על מנת לקדם מין בטוח, U2 מכרה קונדומים עם שם האלבום Achtung Baby בהופעות של סיבוב ההופעות שלהם Zoo TV. הצילום על העטיפה של הסינגל היא צילום של דייוויד ווינרוביץ' שמציג בופאלו נופלים מצוק אחרי שציידים ילידים רדפו אחריהם. הערות הסינגל מסבירות שווינרוביץ' "מזהה את עצמו ואותנו עם הבופאלו שנדחפים לעבר הלא נודע על ידי כוחות שאנחנו לא יכולים לשלוט עליהם או אפילו להבין אותם".
הסינגל הגיע למקום השביעי במצעד הסינגלים הבריטי, למקום העשירי במצעד הסינגלים האמריקאי בילבורד הוט 100 ולמקום הראשון במצעד שירי הרוק ושירי הרוק המודרני גם כן של בילבורד.
וידאו קליפים

שלושה וידאו קליפים נוצרו לשיר "One". הראשון בוים על ידי אנטון קורביין, צולם בברלין ומציג את חברי הלהקה מופיעים באולפני הנסה יחד עם צילומים של מכוניות טראבנט וצילומים של הלהקה בדראג. בונו הסביר שהרעיון לעשות דראג "היה מבוסס על הרעיון שאם חברי U2 לא יכולים לעשות את זה, אנחנו חייבים לעשות את זה!" והוא הושפע על ידי החוויות של הלהקה כשהם לבשו דראג בקרנבל סנטה קרוס דה טנריפה. עם זאת, הלהקה הורידה את הווידאו קליפ מחשש שהסטטוס של השיר כסינגל צדקה לאיידס יגרום למבקרים למצוא פרשנות שקשורה לאיידס בווידאו קליפ. דה אדג' הסביר, "לא רצינו לחבר בחזרה את עניין האיידס לעולם המיניות... זה לא היה שווה את הסיכון שאנשים ידמיינו שאנחנו אומרים משהו על איידס דרך הדראג, וזה ממש לא מה שניסינו להגיד".
הווידאו קליפ השני בוים על ידי מארק פלינגטון. מופיעות בו תמונות של פרחים, שם השיר בשפות שונות, כולל עברית, וצילומים בהילוך איטי של באפולו רצים, המובילים לצילום של דייוויד ווינרוביץ' של באפולו נופלים. הלהקה לא חשבה שהווידאו קליפ של פלינגטון יקדם טוב את הסינגל.
הלהקה צילמה ווידאו קליפ שלישי בניסיון לפנות לקהל רחב יותר. הוא בוים על ידי פיל ג'ואנו וצולם בעיקר בתחילת מרץ 1992 במועדון לילה במנהטן בשם "נלס". הווידאו קליפ מציג את בונו בזמן שהוא יושב ליד שולחן, מעשן סיגר ושותה בירה, יחד עם צילומים של הלהקה בהופעה.